1-Mavzu. Boshlang'ich ta’lim pedagogikasi fanining mazmuni, predmeti, metodologiyasi, ilmiy-tadqiqot obyekti, metodlari. (4 soat) reja

|
1-Mavzu. Boshlang'ich ta’lim pedagogikasi fanining mazmuni, predmeti, metodologiyasi, ilmiy-tadqiqot obyekti, metodlari. (4 soat) reja
|
bet | 1/8 | Sana | 09.12.2023 | Hajmi | 22,3 Kb. | | #114323 |
Bog'liq 1-Mavzu. Boshlang\'ich ta’lim pedagogikasi fanining mazmuni, pred
1-Mavzu. Boshlang'ich ta’lim pedagogikasi fanining mazmuni, predmeti, metodologiyasi, ilmiy-tadqiqot obyekti, metodlari. (4 soat)
REJA
1.Pedagogika fanining predmeti
2.Ta’lim to‘g‘risida Qonun” va “Kadrlar tayyorlash milliy dasturi”
3.Ta’limning uzviyligi va uzluksizligi. Uzluksiz ta’lim
Tayanch tushunchalar: Pedagogika. O`qitish. Ma’lumot. Inson kamoloti. Insonning shakillanishi. Kuzatish. Suxbat. Anketa. Eksperement.
Jahonda pedagogika fanlari tizimi mazmunini majmuaviy yondashuv tamoyili asosida ishlab chiqish va talabalarning keng tarmoqli, umummehnat tayyorgarligini rivojlantirish, yangi mehnat sharoitlariga moslashuvchan bilim va malakalarni mustaqil egallashga yo‘naltirilgan pedagogik texnologiyalarni takomillashtirish, reklama va tijoriy faoliyat ko‘nikmalarini tarkib toptirish, muassasalarni boshqarishni o‘rgatishga alohida e’tibor beriladi. Ta’limda asosiy e’tibor talabalarning kasb olamiga olib kirish orqali amaliy ko‘nikma va shaxsiy sifatlarni rivojlantirish, tashabbuskorlik va ijodkorlikni rag‘batlantirishni ta’minlaydi, ularda mustaqil o‘z-o‘zini ish bilan ta’minlash imkoniyati mavjudligiga ishonchni qaror toptiradi va kasbga yo‘naltirishga yordam beradi.
1. Pedagogika nima? Nima bilan shug’ullanadi? Nimalarni tadqiq qiladi? degan savollarga pedagogika tarbiya haqidagi fan; pedagogika o’sib kelayotgan yosh avlodni tarbiyalash haqidagi fan; pedagogika - umuman insonni tarbiyalash haqidagi fan deb javob berishimiz mumkin. Bu ta'riflardan voz kechmagan holda ta'lim-tarbiya muassasalarida shunga mutasaddi shaxslar tomonidan amalga oshiriladigan tarbiyaviy faoliyatni pedagogikaning bahsi deb qabul qilish maqsadga muvofiqdir.
Pedagogikaning fan sifatida shakllanishi yosh avlodni hayotga tayyorlash, ular tarbiyasini samarali amalga oshirish ehtiyojidan kelib chiqadi. Bu ehtiyoj tarbiya borasida orttirilgan tajribaar to’plangandan keyin o’sha tajribalarni umumlashtirish, yoshlar tarbiyasi haqida qonun-qoidalarni ishlab chiqish zaruratini taqozo etadi. Avvalo pedagogikaning nazariy kurtaklari falsafa negizida paydo bo’ladi. Ba'zi falsafiy fikrlar quldorlik jamiyatidayoq rivojlana boshlagan edi.
Ta'lim va tarbiya masalalari hamisha mutafakkir, yozuvchi, olimlar xayolini band qilib kelgan. Ular o’zlarining bola tabiati, ularni barkamol inson qilib tarbiyalash haqidagi yorqin mulohazalari bilan pedagogika fani ravnaqiga ulush qo’shganlar. Mashhur hind masali "Kalila va Dimna", Nizomul Mulkning "Siyosatnoma", Nosir Xisravning "Saodatnoma", "Ro’shnoinoma", Yusuf Xos Xojibning "Qutadg’u bilik", Mahmud Qoshg’ariyning "Devonu lug’otit turk", Ahmad Yugnakiy, Kaykovus, Alisher Navoiyning ko’pgina asarlari odob-axloqqa bevosita daxldordir. Bu allomalarning asarlari pedagogik fikrlarni rivojlantirishda muhim ahamiyat kasb etadi. Pedagogikaning fan sifatida shakllanishida chex pedagog olimi Yan Amos Komenskiyning hissasi katta bo’ldi.
XVIII-XIX asrlarga kelib O’rta Osiyoda pedagogik fikrlar taraqqiy eta boshladi. XIX asr boshlarida Mahmudxo’ja Behbudiy, Abdulla Avloniy, Saidrasul Aziziy, Saidahmad Siddiqiy kabi ma'rifat jonkuyarlari yetishib chiqishdi. Bu olimlar yangi usuldagi maktablar tuzish, darsliklar yaratish, xalq o’rtasida ma'rifatni targ’ib etishda jonkuyarlik qildilar.
Bugungi kunda allomalarning pedagogika nazariyasiga oid fikrlari bilan bir qatorda xalq donishmandligi bo’lgan maqollar, ertaklar, dostonlar, topishmoqlardan keng foydalanilmoqda. Bularning barchasi pedagogika fanining rivojlanishiga o’z hissasini qo’shmoqda.
Pedagogika fanining asosiy tushunchalari: ta‘lim, tarbiya, ma‘lumot, shaxsning shakllanishi va rivojlanishi.
Ta‘lim - maxsus tayyorlangan kishilar rahbarligida o‘tkaziladigan, o‘quvchilarni bilim, ko‘nikma va malakalar bilan qurollantiradigan, ularning bilish qobilyatlarini o‘stiradigan va dunyoqarashini tarkib toptiradigan jarayondir.
|
|
Bosh sahifa
Aloqalar
Bosh sahifa
1-Mavzu. Boshlang'ich ta’lim pedagogikasi fanining mazmuni, predmeti, metodologiyasi, ilmiy-tadqiqot obyekti, metodlari. (4 soat) reja
|